Go Bolela Kudu: O se ke wa nagana gore o swanetše go hlalosa selo se sengwe le se sengwe. Jesu o ile a diriša dipotšišo go thuša batho go nagana le go fihlelela phetho e nepagetšego. (Mat 17:24-27) Dipotšišo di dira gore morutwana le yena a bolele gomme seo se go thuša gore o tsebe seo a se kwešišago le seo a se dumelago. (be 253 ¶3-4) Ge o botšišitše potšišo, letela karabo gomme o se ke wa fela pelo. Ge morutwana a nea karabo e fošagetšego, go e na le gore o mmotše karabo e nepagetšego, mo thuše go hwetša karabo e nepagetšego ka go diriša dipotšišo tše dingwe. (be 238 ¶1-2) Bolela ka tsela yeo e tlago go thuša batheetši ba gago go kwešiša dintlha tšeo ba sa di tsebego.—be 230 ¶4.
Go Thatafiša Taba: Phema go bolela dilo ka moka tšeo o di tsebago ka taba yeo le boledišanago ka yona. (Joh 16:12) Hlalosa dintlha tša bohlokwa tšeo di lego serapeng. (be 226 ¶4-5) Dintlha tše dintši tša ka thoko, gaešita le tše di kgahlišago, di ka dira gore motho a se kwešiše dintlha tša bohlokwa. (be 235 ¶3) Ge morutwana a kwešišitše ntlha ya bohlokwa, fetelang pele serapeng se se latelago.
Go fo Akaretša Taba: Morero wa rena ke go fihlelela pelo ya motho, e sego go fetša seo re se balago. (Lu 24:32) Diriša matla a Lentšu la Modimo ka go ahlaahla mangwalo a bohlokwa ao a lego thutong yeo. (2Ko 10:4; Heb 4:12; be 144 ¶1-3) Diriša dipapišo tše bonolo. (be 245 ¶2-4) Nagana ka mathata a morutwana le ditumelo tša gagwe, ke moka o lebiše thuto yeo go yena. Botšiša dipotšišo tša go swana le gore: “O ikwa bjang ka seo o ithutago sona mo?” “Se se re ruta’ng ka Jehofa?” “O bona go diriša keletšo ye go ka go hola bjang?”—be 238 ¶3-5; 259 ¶1.
mailto:?body=Phema Dikotsi tše ge o Swere Thuto ya Beibele%0a%0ahttps%3A%2F%2Fwww.jw.org%2Ffinder%3Fdocid%3D202016329%26wtlocale%3DSE%26srcid=share⊂ject=Phema Dikotsi tše ge o Swere Thuto ya Beibele